kardosdrur/scandi-wiki huggingface dataset:
Frederik Ernst af Brandenburg-Kulmbach

Friedrich Ernst af Brandenburg-Kulmbach (født 15. december 1703, død 23. juni 1762 på slottet Friedrichsruh i Drage) var broder til den danske dronning Sophie Magdalene, titulær markgreve af Brandenburg-Bayreuth og dansk statholder i Hertugdømmerne fra 1731 til sin død. Han var barnløs.

Han var søn af titulær markgreve Christian Heinrich af Brandenburg-Kulmbach. To af hans brødre blev regerende markgrever i Brandenburg-Bayreuth.

Han blev opdraget sammen med broderen og kom 1725 til København, hvor han blev oberstløjtnant ved Fynske Regiment og 1728 som oberst fik kommandoen over Jyske Gevorbne Regiment. 1729 blev han Ridder af Elefanten og fik en meget stor, der siges 80000 rigsdaler, årlig apanage. Da hans svoger Christian VI blev konge, blev han endnu mere overvældet med æresbevisninger. 1731 blev han udnævnt til statholder i Hertugdømmerne Slesvig og Holsten. Han giftede sig den 26. december samme år med en datter af hertug Ernst Ferdinand af Braunschweig-Bevern, Christina Sophie (1717-1779), fra hvem han senere lod sig skille. Kongen skænkede ham godset Drage (i nærheden af Itzehoe), hvis slotsbygning han ombyggede og lod kalde Friedrichsruh. Slottets ombygning og udvidelse skete 1744-51 efter tegninger af Nicolai Eigtved. Slottet blev nedrevet i 1787.

1732 blev han ridder af L'union parfaite og 1734 både generalmajor og lidt senere generalløjtnant. Han forvaltede sit vigtige embede med en myndighed, der svarede til hans opblæste og hovmodige personlighed, og som gav sig til kende på mange uheldige måder. Kendt er de voldsomme forholdsregler, som han havde til hensigt at anvende for at undertrykke den bondeopstand, der i foråret 1740 var udbrudt i Ditmarsken, da han på en uheldig måde havde søgt at gennemføre landmilitsen. Han og hans broder hører til de værste af de snyltende tyskere, som i det 18. århundrede fik indpas i Danmark, og kostede kongen, deres svoger, store summer, dels i gaver, dels i lån, som aldrig blev tilbagebetalt. Markgreve Frederik Ernst, der 1739 med titel af generalfeltmarskal-løjtnant blev kommanderende general over tropperne i Hertugdømmerne og 1745 øverstbefalende over den danske hær, havde aldrig deltaget i nogen krig og kom aldrig dertil. 1734 blev han udset til chef for et hjælpekorps på 6000 mand til England, men det blev ikke afsendt, og da den hær, som fra 1758 under hans kommando var trukket sammen i Holsten som et observationskorps i de urolige tider og særlig på grund af stridighederne med det holsten-gottorpske hus, endelig 1762 skulle marchere i felten, måtte han erklære sig for gammel og svagelig til at føre den. Af disse grunde fik han sin afsked og døde 23. juni samme år.

Markgreven og hans gemalinde Christine Sophie er begravet i Hohenaspe Kirche i Holsten.

Markgrafenzimmer på Glücksborg Slot er opkaldt efter ham.

Danske statholdere i Slesvig-Holsten
Godsejere fra Slesvig og Holsten
Huset Hohenzollern
Generaler fra Danmark
Riddere af Dannebrog (1671-1808)
Personer i Dansk Biografisk Leksikon
Markgrever af Brandenburg-Kulmbach
Rudelzhausen

Rudelzhausen er en kommune i den nordlige del af Landkreis Freising Regierungsbezirk Oberbayern i den tyske delstat Bayern.

Inddeling 
 Rudelzhausen
 Berg
 Enzelhausen
 Grafendorf
 Grünberg
 Hebrontshausen
 Kirchdorf
 Tegernbach
Wang (Bayern)

Wang er en kommune i Landkreis Freising Regierungsbezirk Oberbayern i den tyske delstat Bayern. Den ligger hvor floderne Amper og Isar løber sammen. Den er en del af Verwaltungsgemeinschaft Mauern.

Inddeling 
Ud over Wang er der følgende landsbyer og bebyggelser: Bergen, Burgschlag, Dornhaselbach, Einhausen, Grub, Hagsdorf, Holzdobl, Holzerdorf, Inzkofen, Isareck, Niederndorf, Pfettrach, Schweinersdorf, Scheckenhofen, Schlag, Schöneck, Sixthaselbach, Spörerau, Thalbach, Thulbach, Volkmannsdorf, Volkmannsdorferau, Weghausen, Wittibsmühle og Zieglberg.
N.H. Rasmussen (seminarieforstander)

Niels Hansen Rasmussen (29. september 1882 i Vejlby Sogn – 2. oktober 1955 i Haslev) var seminarieforstander i Haslev.
Niels Hansen Rasmussen var født i Staurby i Vejlby Sogn ved Middelfart som søn af gårdfæster og sognefoged Peder Rasmussen og hustru Margrethe, og i 1910 blev han gift med Abelone, f. Rasmussen (1884).

N.H. Rasmussen blev student fra Odense Katedralskole i 1903 og cand.theol. i 1909. Som nybagt teolog blev han straks lærer på Haslev Seminarium i 1909, og i perioden 1919–1950 var han seminariets forstander. 

Han blev medlem af sognerådet i 1929, var næstformand 1929–33 og 1937–46, formand 1933–37 og fra 1946. Han var medlem af menighedsrådet 1926–30 og af skolekommissionen 1934, formand 1946. Medlem af repræsentantskabet for Landbygningernes Brandforsikring 1939. Han var Ridder af Dannebrog.

Hans livsholdning var funderet i Indre Mission.

Litteratur 
 N.H. Rasmussen: Haslev Seminarium 1905–30. Artikel i Dansk Seminarieblad.
 N.H. Rasmussen: Minder fra og omkring Beslaglæggelsen af Haslev Seminarium 18. Marts—17. Maj 1945. 31 sider.
 Kraks Blaa Bog 1952.

Skolefolk fra Danmark
Riddere af Dannebrog
Personer i Kraks Blå Bog (afdøde)
Personer fra Fyn
Kommunalpolitikere fra Danmark
Upington

Upington er en by i den vestlige del af Sydafrika, med et indbyggertal (pr. 2007) på cirka 101.000. Byen ligger ved breden af Orangefloden og er opkaldt efter den tidligere general Thomas Upington. 

Byer i Sydafrika
Wolfersdorf

Wolfersdorf er en kommune i Landkreis Freising Regierungsbezirk Oberbayern i den tyske delstat Bayern. Den er en del af Verwaltungsgemeinschaft Zolling.

Geografi 
Kommunen ligger i Amperdalen i det bakkede landskab Hallertau.
Der er ud over Wolfersdorf følgende landsbyer og bebyggelser: Alsdorf, Badendorf, Berghaselbach, Billingsdorf, Heigenhausen, Jägersdorf, Kaltenberg, Kastenhofen, Oberhaindlfing, Ruhpalzing, Seel, Sörzen, Thonhausen, Unterhaindlfing, Wölfing og Zum Fürst.
Zolling

Zolling er en kommune i Landkreis Freising Regierungsbezirk Oberbayern i den tyske delstat Bayern. Den er administrationsby for Verwaltungsgemeinschaft Zolling.

Geografi 
Kommunen ligger seks km nord for Freising i Amperdalen ved begyndelsen til bakkelandet Hallertau.
Den omfatter ud over Zolling følgende landsbyer og bebyggelser: Abersberg, Anglberg, Flitzing, Eichenhof, Gerlhausen, Haarland, Hacklschwaig, Hartshausen, Haun, Holzen, Kratzerimbach, Moos, Moosmühle, Oberappersdorf, Oberzolling, Ölpersberg, Osterimbach, Palzing, Siechendorf, Thann, Unterappersdorf, Willertshausen og Walkertshausen.
Blantyre

Blantyre er en by i den sydlige del af Malawi, der med et indbyggertal (pr. 2008) på cirka 732.000, er landets største by. Byen er hovedstad i landets Sydregion, og er opkaldt efter en by af samme navn i Skotland, hvor den opdagelsesrejsende David Livingstone blev født.
Zomba

Zomba er en by i den sydlige del af Malawi, med et indbyggertal (pr. 2008) på cirka 101.000. Byen er hovedstad i et distrikt af samme navn, og var tidligere hovedstad i Britisk Centralafrika.

Eksterne henvisninger 

Byer i Malawi
Monkey Bay

Monkey Bay er en by i den sydlige del af Malawi med et indbyggertal (pr. 2008) på cirka 14.500. Byen ligger på bredden af Malawisøen og er et af landets mest besøgte turistcentre.

Byer i Malawi
Den Kongelige Kobberstiksamling

Den Kongelige Kobberstiksamling er en samling af grafisk kunst under Statens Museum for Kunst. Kobberstiksamlingen rummer over 240.000 værker: Kobberstik, tegninger, raderinger, træsnit, akvareller, litografiske værker og andre former for kunst på papir. Samlingen er placeret i museumsbygningen i Sølvgade, København.

Grundstenen til Den Kongelige Kobberstiksamling blev lagt, da Albrecht Dürer forærede et antal træsnit til den danske Kong Christian 2. i 1521.

Samlingens store omfang skyldes i høj grad Joachim Wasserschlebe, hvis samling af fransk kunst er en væsentlig bestanddel af den nuværende samling.

Eksterne henvisninger 

Den Kongelige Kobberstiksamling 

Kunstmuseer i København
Museer etableret i 1948
Indre By (København)
Nkhotakota

Nkhotakota er en by i den centrale del af Malawi, med et indbyggertal (pr. 2008) på cirka 33.000. Byen ligger ved breden af Malawisøen, hvor den udgør en af de vigtigste havnebyer.

Byer i Malawi
Nkhata Bay

Nkhata Bay er en by i den nordlige del af Malawi, med et indbyggertal (pr. 2008) på cirka 15.000. Byen er hovedstad i et distrikt af samme navn, og ligger på breden af Malawisøen.

Eksterne henvisninger 

Byer i Malawi
Mzuzu

Mzuzu er en by i den nordlige del af Malawi, med et indbyggertal (pr. 2008) på cirka 175.000. Byen er hovedstad i landets Nordregion, og er et af landets centre for landbrug.

Byer i Malawi
Karonga

Karonga er en by i den nordlige del af Malawi, med et indbyggertal (pr. 2008) på cirka 42.500. Byen ligger ved breden af Malawisøen, tæt på grænsen til nabolandet Tanzania.

Byer i Malawi
Tôlanaro

Tôlanaro er en by i den sydlige del af Madagaskar, med et indbyggertal (pr. 2001) på cirka 39.000. Byen er hovedstad i et regionen Anosy.

Eksterne henvisninger 

Byer i Madagaskar
Elsebeth Reingaard

Elsebeth Reingaard Neumann f. Reingaard (16. september 1947 i København – 23. maj 2004 smst.) var en dansk skuespiller.

I årene 1962-1966 som model i Tyskland, Danmark og Frankrig. Hun debuterede som skuespiller i Paradis retur i 1964, som hun modtog Kulturministeriets debutantpris for. Frem til 1972 indspillede hun i alt otte spillefilm. I 1965 fik hun sin debut på teatret med en rolle på Comediehuset. Hun begyndte at læse kunsthistorie ved Københavns Universitet, men skiftede senere til jura.

Hun var gift to gange, først med instruktør Jesper Høm, som hun fik en søn, fotografen Marc Reingaard Høm, med. Senere blev hun gift med advokat Per Neumann, som hun fik datteren Helene Reingaard Neumann med. Hun har siden også uddannet sig til skuespiller.

Elsebeth Reingaard er begravet på Holmens Kirkegård.

Filmografi 
 Paradis retur (1964)
 Naboerne (1966)
 Der var engang (1966)
 Midt i en jazztid (1969)
 Smil Emil (1969)
 Stille dage i Clichy (1970)
 Deadline (1971)
 Farlige kys (1972)

Eksterne henvisninger 
 
 

Skuespillere fra Danmark
Toliara

Toliara er en by i den sydvestlige del af Madagaskar, med et indbyggertal (pr. 2001) på cirka 101.000. Byen er hovedstad Toliara provinsen.

Galleri

Eksterne henvisninger 

Byer i Madagaskar
Manakara

Manakara er en by i den sydøstlige del af Madagaskar, med et indbyggertal (pr. 2008) på cirka 36.000. Byen er hovedstad i regionen Vatovavy-Fitovinany.

Byer i Madagaskar
Fianarantsoa

Fianarantsoa er en by i den sydlige del af Madagaskar, med et indbyggertal (pr. 2001) på cirka 144.000. Byen er hovedstad i en provins af samme navn.

Byer i Madagaskar
Morondava

Morondava er en by i den vestlige del af Madagaskar, med et indbyggertal på cirka 38.000. Byen er hovedstad i regionen Menabe. 

Byer i Madagaskar
Business Danmark

Business Danmark er en dansk fagforening og a-kasse, der primært organiserer medarbejdere og ledere indenfor salg og marketing. Foreningen står udenfor hovedorganisationer og regnes normalt til de såkaldte gule fagforeninger. Foreningen forhandler således ikke overenskomster, men tilbyder medlemmerne hjælp til selv at forhandle deres egne individuelle lønaftaler. Derudover tilbyder foreningen bl.a. medlemmerne juridisk rådgivning, coaching, netværk, uddannelse og a-kasse.

Foreningen blev grundlagt i 1949 som Danmarks Aktive Handelsrejsende (DAH). Den forening byggede videre på Fællesrepræsentationen for Danske Handelsrejsende, der blev stiftet i 1901. Fællesrepræsentationen var en sammenslutning af en række lokale foreninger for handelsrejsende, men først med DAH fik de handelsrejsende en egentlig fagforening. I 1996 ændredes navnet til Danske Sælgere, og i 2006 fik fagforeningen det nuværende navn. Samtidig med navneskiftet begyndte fagforeningen at optage marketingansatte som medlemmer.

Business Danmark har ifølge sin egen hjemmeside godt 30.000 medlemmer (2014). Ifølge Danmarks Statistik har foreningen 21.376 arbejdsmarkedstilknyttede medlemmer i 2014. 

Business Danmark udgiver via sin hjemmeside online-magasinet InBusiness.

Formænd for Danmarks Aktive Handelsrejsende, Danske Sælgere og Business Danmark 

1949-51 Harry Westen Jensen
1951-57 Aage Grønvold
1957-64 Knud Petersen
1964-72 Aage Grønvold
1972-77 Knud-Peter Petersen
1977-83 Johs. V. Petersen
1983-87 Poul Baunbæk
1987-95 Svend Christiansen
1995-99 Finn Hartung
1999- Jens Neustrup Simonsen

Kilder

Eksterne henvisninger 

 Business Danmarks hjemmeside

Fagforbund uden hovedorganisation
Etableret i 1949
Toamasina

Toamasina (også kaldet Tamatave) er en by i den østlige del af Madagaskar, med et indbyggertal (pr. 2001) på cirka 179.000. Byen er hovedstad i regionen Atsinanana.

Eksterne henvisninger 

Byer i Madagaskar
Mahajanga

Mahajanga (eller Majunga) er en by i den nordlige del af Madagaskar, med et indbyggertal (pr. 2001) på cirka 135.000. Byen ligger ved Bombetokevigen, ca. 360 km nord for hovedstaden Antananarivo. Den er hovedstad i regionen Boeny, og var frem til 2009 provinshovedstad i Mahajanga-provinsen. 

Mahajanga er et handelscentrum og har en vigtig havn. Byen har også en omfattende levnesmidelindustri. Den blev grundlagt af arabere omkring år 1700.

Eksterne kilder/henvisninger 

Om Mahajanga i Store norske leksikon
 

Byer i Madagaskar
Antsohimbondrona

Antsohimbondrona er en by i den nordlige del af Madagaskar, med et indbyggertal (pr. 2001) på cirka 32.000. Byen er hovedstad i en provins af samme navn. 

Byer i Madagaskar
Antsiranana

Antsiranana (tidligere kendt som Diogo Soares) er en by i den nordlige del af Madagaskar, med et indbyggertal på cirka 100.000. Byen er hovedstad i både  provinsen  af samme navn og regionen Diana.

Eksterne henvisninger 

Byer i Madagaskar
Aarhus Lokalbank

Aarhus Lokalbank A/S var en dansk bank med aktiviteter i Østjylland. Banken havde hovedsæde i Toldkammeret i Aarhus og drev desuden banker i Hadsten og Langå under navnene Hadsten Bank og Langå Bank. Banken havde i 2007 et resultat på 48,6 mio. kr. før skat.

Banken blev grundlagt i 1908 under navnet Hadsten Bank. I 1995 udvidede banken med filialerne Langå Bank og i 2003 kom Aarhus Lokalbank til. I juni 2007 blev hovednavnet ændret fra Hadsten Bank til Aarhus Lokalbank. Banken råder desuden over navnene Aros Bank og Jyllands Bank, som dog ikke anvendes udadtil.

Finanskrisen 
Banken blev som flere andre banker ramt af finanskrisen og kæmpede for overlevelse. Revisorerne tog forbehold for bankens overlevelse i regnskabet for 2010  og der var tvivl om, hvorvidt banken kunne overleve som selvstændig.

Fusion med Vestjysk Bank 
I marts 2012 fusionerede Aarhus Lokalbank og Vestjysk Bank med Vestjysk Bank som det fortsættende selskab.  ,

Eksterne henvisninger 
 Aarhus Lokalbanks hjemmeside
 Vestjysk Banks hjemmeside)

Kilder 

Tidligere banker i Danmark
Lokalbank
Etableret i 1908
Ophørt i 2012
Kigoma

Kigoma er en by i den vestlige del af Tanzania med  indbyggere. Byen er hovedstad i regionen Kigoma og ligger ved breden af Tanganyikasøen.

Referencer

Eksterne henvisninger 

Byer i Tanzania
Pave Hilarius

Pave Hilarius 1. (død ca. 28. februar 468) var pave 461-468. Han blev helgenkåret efter sin død.

Hilarius var fra Sardinien og ærkediakon i Rom under Leo 1. Han blev valgt til pave sandsynligvis 17. november 461 og indsat 19. november samme år.

Som ærkediakon under Leo 1. kæmpede han energisk for pavestolens rettigheder og lige så energisk mod fordømmelsen af Flavian af Konstantinopel ved det andet koncil i Efesos i 449. I et brev til kejserinde Pulcheria fundet i pave Leos korrespondance undskylder Hilarius, at han ikke overbragte hende pavens brev efter koncilet. Det skyldtes Dioscurus fra Alexandria, der forsøgte at hindre ham i at tage til Rom eller Konstantinopel, og han havde derfor store problemer med at slippe væk og overbringe resultatet af koncilet til paven.

Som pave fulgte han kursen udstukket af hans forgænger Leo, som i en strid med Hilarius fra Arles om det kirkelige herredømme over Gallien af Valentinian III havde modtaget en berømt forordning i 445. Den anerkendte paven forrang over Gallien. Pave Hilarius fortsatte med at styrke disciplinen i pavestolens kontrol over biskopperne. I Narbonne var ærkediakon Hermes udnævnt til biskop af sin forgænger og indviet uden udtrykkelig godkendelse fra Leo 1. Hilarius sammenkaldte nu en synode i 462, der anerkendte Hermes som titulær biskop, men nægtede ham titlen ærkebiskop. Andre beslutninger kom til udtryk i en rundskrivelse og slog på øget disciplin: En synode skulle afholdes årligt af biskoppen af Arles, men alle vigtige forhold skulle afgøres hos paven. Ingen biskop måtte forlade sit stift uden en skriftlig tilladelse fra hans ærkebiskop, dog med ankemulighed til biskoppen i Arles. Kirkens ejendom kunne ikke afstås, uden at årsagen til salget var bedømt på en synode.

Kort efter blev paven inddraget i en ny strid mellem bispesæder: I 463 havde Mamertus fra Vienne indviet en biskop i Die, skønt denne kirke efter et dekret fra Leo 1. tilhørte ærkebispesædet i Arles. Da Hilarius hørte dette, overlod han Leontius fra Arles at indkalde til en stor synode, hvor biskopperne fra flere provinser skulle undersøge forholdene. Synoden fandt sted, og den resulterede i, at han udsendte et edikt dateret 25. februar 464, hvori biskop Veranus blev pålagt at give Mamertus en advarsel om, at hvis han ikke afholdt sig fra ureglementerede ordinationer, ville hans rettigheder blive frataget ham. Som følge heraf skulle udnævnelsen af biskoppen i Die godkendes af Leontius fra Arles. På den måde blev forrangen overholdt  for ærkebispesædet i Arles, som Leo 1. havde defineret. Samtidig blev biskopperne advaret mod at overskride deres beføjelser og at forlangt samlet til et årligt synode under forsæde af biskoppen fra Arles. Tilsvarende blev ansvaret for bispesæderne i Alpes-Maritimes sikret ærkebispesædet i Embrun.

Paver i antikken
Bukoba

Bukoba er en by i den nordlige del af Tanzania, med et indbyggertal på cirka 100.000. Byen er hovedstad i regionen Kagera, og ligger ved breden af Victoriasøen. Bukoba har en venskabsby i Danmark, denne by hedder Nykøbing Mors.

Eksterne henvisninger 

Byer i Tanzania
Sumbawanga

Sumbawanga er en by i den vestlige del af Tanzania, med et indbyggertal (pr. 2002) på cirka 150.000. Byen er hovedstad i regionen Rukwa.

Eksterne henvisninger 

Byer i Tanzania
Musoma

Musoma er en by i den nordlige del af Tanzania, med et indbyggertal (pr. 2002) på cirka 103.000. Byen er hovedstad i regionen Mara, og ligger ved breden af Victoriasøen. 

Byer i Tanzania
Mwanza

Mwanza er en by i den nordlige del af Tanzania, med et indbyggertal (pr. 2015) på cirka  1.100.000. Byen er hovedstad i en region af samme navn, og ligger ved breden af Victoriasøen.

Eksterne henvisninger 

Byer i Tanzania
Tabora

Tabora er en by i den centrale del af Tanzania, med et indbyggertal (pr. 2002) på cirka 128.000. Byen er hovedstad i regionen Tabora.

Eksterne henvisninger 

Byer i Tanzania
Iringa

Iringa er en by i den centrale del af Tanzania, med et indbyggertal (pr. 2004) på cirka 113.000. Byen er hovedstad i en region af samme navn.

Byen ligger lidt over 1.500 meter over havet, og blev grundlagt i 1890'erne af tyskerne som udgangspunkt for forsvaret mod det daværende oprør i  området af hehestammen. Iringa er et knudepunkt for trafikken til og fra Dar es-Salaam i mod øst, Dodoma i nord og Mbeya i sydvest.

Eksterne henvisninger 

Byer i Tanzania
Mbeya

Mbeya er en by i den sydvestlige del af Tanzania, med et indbyggertal (pr. 2005) på cirka 280.000. Byen er hovedstad i en region af samme navn.

Eksterne henvisninger 

Byer i Tanzania
Songea

Songea er en by i den sydlige del af Tanzania, med et indbyggertal på cirka 140.000. Byen er hovedstad i regionen Ruvuma. 

Byer i Tanzania
Tønder Bank

Tønder Bank A/S var en dansk lokalbank, der havde hovedsæde i Tønder og yderligere 10 afdelinger i Sønderjylland,  Århus og København. I 2007 havde banken et resultat før skat på 44,0 mio. kr. Banken indgav i november 2012 konkursbegæring som følge af, at egenkapitalen var tabt. Aktiverne, filialnettet og medarbejderne blev derefter overtaget af Sydbank.  

Banken blev grundlagt i 1913 af en gruppe lokale bønder som Tondernbank. Navnet blev ændret til Tønder og Omegns Bank efter 2. verdenskrig, og i 1985 fik den sit nuværende navn. Indtil 1994 var der kun filialer i Højer, Bylderup-Bov og Tinglev, men siden kom afdelinger i Skærbæk (1994), Toftlund (1997), Løgumkloster og Vojens (2000) samt Rødekro (2003) til. Senest åbnedes også afdelinger i København, Aarhus og Vejen.

Banken var noteret på Københavns Fondsbørs. Administrerende direktør frem til konkursen var Mogens Mortensen.

Efter skærpede krav fra Finanstilsynet om senest søndag 4. november 2012 kl. 18 at foretage yderligere nedskrivninger på bankens aktiviteter og opfylde et øget solvenskrav, valgte banken at indgive konkursbegæring idet man ikke var enig i tilsynets krav og ikke så sig i stand til at opfylde dem, idet bankens egenkapital er forsvundet. Samtlige aktiver og passiver bortset fra bankens aktiekapital, hybride kernekapital og ansvarlige kapital blev derefter overtaget af Sydbank.

Kilder og eksterne henvisninger 
 Tønder Banks hjemmeside er blevet til tips bladet

Referencer

Tidligere banker i Danmark
Etableret i 1913
Ophørt i 2012
Arusha

Arusha er en by i den nordlige del af Tanzania, med et indbyggertal på . Byen er et stort turistcentrum, med Arusha nationalpark beliggende lige nord for byen, og tæt på Mount Kilimanjaro og Kilimanjaro nationalpark.

I 1995 blev Arusha hjemsted for Det Internationale Tribunal for Rwanda. I 2006 blev Arusha også hjemsted for Den Afrikanske menneskerettighedsdomstol. Byen er også hovedsæde for Det Østafrikanske Fællesskab.

Kildeangivelser

Eksterne henvisninger 

Byer i Tanzania
Tanga

Tanga er en by i regionen Tanga i  den nordøstlige del af Tanzania, med et indbyggertal (pr. 2002) på cirka 243.000. Byen er hovedstad i en region af samme navn, og ligger på landets kyst til det Indiske Ocean. 

Byer i Tanzania
Pangani

Pangani er en by i den østlige del af Tanzania, med et indbyggertal på cirka 8.000. Byen er hovedstad i et distrikt af samme navn og ligger ved kysten til det Indiske Ocean.

Eksterne henvisninger 

Byer i Tanzania
Kilwa Masoko

Kilwa Masoko er en by i den sydøstlige del af Tanzania, med et indbyggertal (pr. 2002) på cirka 12.000. Byen ligger ved det Indiske Ocean.

Byer i Tanzania
Lindi

Lindi er en by i den sydøstlige del af Tanzania, med et indbyggertal på . Byen er hovedstad i en region af samme navn og ligger ved kysten til det Indiske Ocean.

Referencer

Eksterne henvisninger 

Byer i Tanzania
Mtwara

Mtwara er en by i den sydøstlige del af Tanzania, med et indbyggertal (pr. 2006) på cirka 100.000. Byen er hovedstad i et distrikt af samme navn, og ligger ved kysten til det Indiske Ocean. 

Byer i Tanzania